proxectonos/corpus_dominio_legal_administrativo_tmp huggingface dataset:
27/05/2013 | Administración LocalMunicipal
Ares
Edicto de aprobación inicial de modificación das ordenanzas reguladoras das taxas seguintes: pola prestación de servizos socioculturais deportivos e de lecer; pola utilización das instalacións do pavillón deportivo municipal

EDICTO APROBACIÓN INICIAL DE MODIFICACIÓN DAS ORDENANZAS REGULADORAS DAS TAXAS SEGUINTES: – POLA PRESTACIÓN DE SERVIZOS SOCIOCULTURAIS, DEPORTIVOS E DE LECER. – POLA UTILIZACIÓN DAS INSTALACIÓNS DO PAVILLÓN DEPORTIVO MUNICIPAL. Aprobado inicialmente na sesión plenaria ordinaria de data 25 de abril do 2013 a modificación da Ordenanza reguladora da taxa pola prestación de servizos socioculturais, deportivos e de lecer, e da Ordenanza reguladora da taxa pola utilización das instalacións do pavillón deportivo municipal do Concello de Ares, de conformidade co artigo 17 do texto refundido da Lei reguladora das facendas locais, aprobada polo RDL 2/2004, do 5 de marzo, o acordo inicial relativo aos prezos dos campamentos urbanos, e o uso da sá de ximnasio do pavillón, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 23 de maio do 2013. O alcalde-presidente Asdo.: Julio Ignacio Iglesias Redondo
27/05/2013 | Administración LocalMunicipal
Ferrol
Relación de baixas de oficio no padrón de habitantes

ANUNCIO Por esta Alcaldía, con data 16 de abril de 2013, ditouse unha resolución pola que se ordena, de acordo co disposto no art.72 do Regulamento de poboación e demarcación territorial das entidades locais, incoar expediente de baixa de oficio no padrón municipal de habitantes das persoas que se relacionan de seguido, polo incumprimento da lexislación vicente, ó figuraren empadroadas incumprindo os requisitos establecidos no art.4 do Regulamento citado: Non sendo posible practicar a notificación no domicilio dos interesados e de acordo co establecido no artigo 59.5 da Lei 30/1992, do 26 de novembro, advírteselles por medio deste anuncio que poderán examinar o expediente de baixa de oficio nas oficinas de Estatística do Concello, e así mesmo, formular perante esta Alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia. De non presentar alegacións en prazo e unha vez recibido o informe favorable do Consello Provincial de Empadroamento, precederase á baixa da inscrición padroal coa data do informe. Ferrol, 3 de maio de 2013. O alcalde P. D. A concelleira delegada de Participación Cidadá, Comunicación e Novas Tecnoloxías Asdo.: Martina Aneiros Barros
27/05/2013 | Administración LocalMunicipal
Toques
Edicto de aprobación de modificación de créditos

Aprobado pola Pleno desta Corporación o expediente de modificación de créditos número 1 de 2013, dentro do vixente orzamento municipal, por importe de TRINTA E OITO MIL euros, en cumprimento do disposto no artigo 158.2 en relación co 150.1 da Lei 39/1998, do 28 de decembro, exponse ao público, polo prazo de quince días hábiles, na Secretaría do concello, a fin de que durante o mesmo, que comezará a contarse dende o día seguinte o da inserción do presente edicto no Boletín Oficial da Provincia, poidan formularse as reclamación que se consideren oportunas, as cales deberán ser dirixidas o Sr. Alcalde-Presidente do concello. Toques, 13 de maio de 2013. O alcalde, Asdo.: Jorge Francisco Calvo Pestonit
27/05/2013 | Administración LocalMunicipal
Ferrol
Relación de baixas de oficio no padrón de habitantes

ANUNCIO Por esta Alcaldía, con data 16 de abril de 2013, ditouse unha resolución pola que se ordena, de acordo co disposto no art.72 do Regulamento de poboación e demarcación territorial das entidades locais, incoar expediente de baixa de oficio no padrón municipal de habitantes das persoas que se relacionan de seguido, polo incumprimento da lexislación vicente, ó figuraren empadroadas incumprindo os requisitos establecidos no art.4 do Regulamento citado: Non sendo posible practicar a notificación no domicilio dos interesados e de acordo co establecido no artigo 59.5 da Lei 30/1992, do 26 de novembro, advírteselles por medio deste anuncio que poderán examinar o expediente de baixa de oficio nas oficinas de Estatística do concello, e así mesmo, formular perante esta Alcaldía as alegacións que estimen pertinentes no prazo de dez días, contados dende o seguinte á publicación do presente anuncio no Boletín Oficial da Provincia. De non presentar alegacións en prazo e unha vez recibido o informe favorable do Consello Provincial de Empadroamento, precederase á baixa da inscrición padroal coa data do informe. Ferrol, 3 de maio de 2013. O alcalde P. D. A concelleira delegada de Participación Cidadá, Comunicación e Novas Tecnoloxías Asdo.: Martina Aneiros Barros
27/05/2013 | Administración LocalMunicipal
Negreira
Solicitude de licenza de apertura de granxa de visóns

Modesto Jesus Ilarion Ousrout Queipo, en representación de “Visóns Chan do Monte SL” solicitou desta alcaldía licenza municipal para “legalización e ampliación de granxa de visóns” no predio “Chan do Monte”, Feans, Broño, Negreira. En cumplimento do disposto no art.8.1. do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo- que comezará a contarse desde o día seguinte ao da inserción do presente edicto no Boletín Oficial da Provincia e no Diario Oficial de Galicia- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se xulguen oportunas. Negreira, 15 de abril de 2013 Venerando Mckee Givica
27/05/2013 | Administración LocalMunicipal
Ponteceso
Intervención - Tesouraría
Aprobación definitiva do orzamento de 2013

EDICTO O Pleno do Concello de Ponteceso aprobou incialmente o orzamento municipal para o exercicio económico de 2013 por acordo adoptado en sesión do oito de abril de dous mil trece. Na sesión do catorce de maio de 2013 aprobouse definitivamente dito orzamento tras resolver o Pleno as reclamacións presentadas no prazo de exposición ao público. Dando cumprimento ao que dispoñen os artigos 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e 20.3 do RD 500/1990, de 20 de abril, faise público o orzamento xeral do Concello de Ponteceso para o exercicio 2013 o cal ascende no estado de gastos a 3.956.500,24 € (TRES MILLÓNS NOVECENTOS CINCUENTA E SEIS MIL CINCOCENTOS EUROS CON VINTE E CATRO CÉNTIMOS) e no estado de ingresos a 4.615.034,45 € (CATRO MILLÓNS SEISCENTOS QUINCE MIL TRINTA E CATRO EUROS CON CORENTA E CINCO CÉNTIMOS), figurando, por tanto, un superávit inicial de 658.534,21 euros consecuencia do remanente líquido de tesourería negativo do exercicio de 2012, ao abeiro do disposto no artigo 193 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. A cada un dos capítulos asígnanselle as cantidades seguintes: ESTADO DE GASTOS ESTADO DE INGRESOS Na citada sesión tamén se acordou aprobar o cadro de persoal funcionario e laboral para 2013 a cal é a que se indica a seguir: A.1.–PERSOAL FUNCIONARIO EBEP: Lei 7/2007, do 12 de abril, do Estatuto Básico do Empregado Público. A.2.–PERSOAL LABORAL A.2.1.–PERSOAL LABORAL FIXO A.2.2.–PERSOAL LABORAL INTERINO A.2.3.- PERSOAL LABORAL TEMPORAL O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado poderá interpoñer directamente recurso cotencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires de dita aprobación definitiva. Ponteceso, 15 de maio de 2013. O ALCALDE Asdo.: José Luis Fondo Aguiar
27/05/2013 | Administración LocalMunicipal
Ferrol
Urbanismo
Información pública aprobación aplicación do sistema de comunicación previa e declaración responsable

Con data do 25/04/2013 o concelleiro delegado da Área de Medio Ambiente, Urbanismo, Servizos, e Seguridade por delegación da Alcaldía do 13/06/2013 (BOP 29/06/2011) ditou resolución pola que se aproba a aplicación do sistema de comunicación previa e de declaración responsable – xunto cos seus modelos de impresos – para o exercicio das actividades e obras relacionadas no catálogo anexo, sen prexuízo da regulamentación que a tal efecto se estableza coa entrada en vigor da nova Ordenanza municipal de tramitación de licenzas urbanísticas e do procedemento de comunicación previa e declaración responsable, actualmente en tramitación. De conformidade co disposto nos acordos complementarios, procedese a someter a información pública a devandita resolución para xeral coñecemento. O anexo á resolución publicarase na paxina web e no taboleiro de anuncios do Concello de Ferrol para xeral coñecemento. Ferrol, 7 de maio de 2013. O concelleiro delegado de Urbanismo, Infraestruturas e Contratación, Guillermo Evia Pérez
27/05/2013 | Administración LocalMunicipal
Rianxo
Secretaría
Emprazamento en autos do procedemento ordinario 0000316/2013 de Dª Amelia Agra Fernández

O día 30 de abril de 2013 (RXE nº 3222) recibiuse un requirimento do Xulgado Contencioso-Administrativo Nº 2 de Santiago de Compostela en relación coa tramitación do procedemento ordinario 0000316/2013, sendo demandado o Concello de Rianxo por DªCECILIA AMPARO CRISTINA PATRICIA PELLEJERO CARDEN. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 14 de maio de 2013. O alcalde Adolfo F. Muíños Sánchez
27/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública

Resolución do 26 de abril de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Cerceda (expediente IN407A 37/2013). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: LMTS, CT Campo do Piñeiro-pista de pádel. Situación: concello de Cerceda Características técnicas: Liña de media tensión soterrada ao novo CT. Campo do Roxo, a 20 kV, cunha Ionxitude de 163 m, coa orixe no paso aéreo-subterráneo a realizar en apoio proxectado n.° 50-5, a intercalar na LMT SME-802, no tramo da derivada aos CC. TT. Fins (expediente 31.295) e Tresmontes (expediente 31.295), en condutor RHZ1-2OL-12/20 kV.-3 (1x240) Al, e final en paso aéreo-subterráneo a realizar en apoio n.° 50-6, existente a substituír por un novo apoio na LMT SME-802, no tramo da derivada aos CC. TT. Fins (expediente 31.295) e Tresmontes (expediente 31.295), despois de realizar entrada e saída no novo CT. Campo do Roxo proxectado. Novo centro de transformación non prefabricado Campo do Roxo, cunha potencia de 250 kVA e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 26 de abril de 2013. Petru Bogdan Francisco Julian Gonzalez Gallego Niasse territorial da Coruña
27/05/2013 | Administración LocalMunicipal
Cee
Incoación de expediente de baixa de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditouse, con data 8 de maio de 2013, a resolución nº 359/2013 pola que se ordena incoar o expediente nº 11/2013 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - TOMAS ARTURO SAUQUILLO AVIA. DNI nº XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal. Cee, 16 de maio de 2013 A alcaldesa Zaira Rodríguez Pérez
29/05/2013 | Administración LocalMunicipal
Tordoia
Aprobación padrón subministración de auga potable e sumidoiros 1º trimestre 2013

Na Xunta de Goberno Local que tivo lugar o 09.05.2013, por unanimidade dos asistentes acordouse o seguinte: 1. Aprobar o padrón de contribuíntes da taxa pola subministración de auga potable e sumidoiros, correspondente ao primeiro trimestre de 2013.2. De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinar o padrón e presentar as reclamacións que estimen oportunas. O anuncio de publicación no BOP produce os efectos de notificación colectiva.3. Contra as liquidacións incorporadas ao padrón todos os interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4. O prazo de ingreso en período voluntario iniciarase o día 04.04.2013 ata o 04.06.2013. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Tordoia, 15 de maio de 2013 O alcalde Antonio Pereiro Liñares
29/05/2013 | Administración LocalMunicipal
Aranga
Secretaría - Intervención
Licitación para a contratación da xestión, explotación e mantemento da rede sen fíos (wifi) municipal

ANUNCIO DE LICITACIÓN PARA A CONTRATACIÓN DA XESTIÓN, EXPLOTACIÓN E MANTEMENTO DA REDE SEN FÍOS ( WIFI) MUNICIPAL. – Entidade adxudicataria: Concello de Aranga. – Obxecto do contrato: concesión administrativa para a xestión, explotación e mantemento da rede sen fíos (wifi) municipal. – Duración: cinco anos, prorrogable por outros dous. – Tramitación: ordinaria. – Procedemento: aberto, con varios criterios de adxudicación. – Pregos de cláusulas administrativas e prescricións técnicas: publicadas no perfil do contratante, www.aranga.es. – Garantías: provisional, non se esise. – Definitiva: 5% prezo adxudicación. – Prazo de presentación de ofertas: quince días naturais, contados a partir do día seguinte á insercción do presente anuncio no Boletín Oficial da Provincia. – Gastos do expediente: por conta do adxudicatario. – Obtención de información e documentación: Rexistro Xeral do Concello de Aranga, praza Maestro Mosquera, 1, 15317 Aranga, teléfono 981793551 e no perfil do contratante da páxina web do Concello: www.aranga.es.Aranga, 22 de maio de 2013. O alcalde Asdo.: Alberto Platas Álvarez
29/05/2013 | Administración LocalMunicipal
Tordoia
Anuncio de desafectación do centro de saúde

ANUNCIO O 25.04.2013 o Pleno do Concello aprobou inicialmente a desafectación como ben de dominio público o ben inmoble situado na praza do Concello, no que se presta a servizo de atención primaria de saúde e a súa cualificación como ben patrimonial. Ábrese un trámite de información pública por un prazo dun mes para que se poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 8 do Real decreto 1372/1986, do 13 de xuño, polo que se aproba o Regulamento de bens das entidades locais). Tordoia, a 22 de maio de 2013. O alcalde Antonio Pereiro Liñares
29/05/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación da organización, coordinación e realización dun campamento deportivo. Ano 2013

ANUNCIO DE PROCEDEMENTO ABERTO CON MULTIPLICIDADE DE CRITERIOS DE VALORACIÓN 1. ENTIDADE ADXUDICATARIA. a) ORGANISMO: Excma. Deputación Provincial da Coruña. b) DEPENDENCIA QUE TRAMITA O EXPEDIENTE: Patrimonio e Contratación.2. OBXECTO DO CONTRATO: CONTRATACIÓN DA ORGANIZACIÓN, COORDINACIÓN E REALIZACIÓN DUN CAMPAMENTO DEPORTIVO. ANO 2013.3. PRAZO DE EXECUCIÓN: ate o 30 de setembro de 2013.4. TRAMITACIÓN E PROCEDEMENTO DE ADXUDICACIÓN. a) Tramitación: URXENTE. b) Procedemento: ABERTO. c) Forma: PROCEDEMENTO ABERTO CON MULTIPLICIDADE DE CRITERIOS DE VALORACIÓN.5. PRESUPOSTO DE LICITACIÓN. O importe maximo é de 101.111 euros (IVE engadido), dos que corresponde a aboar a Deputación o máximo de 55.211,00 euros.6. GARANTÍA PROVISIONAL. Non se esixe.7. GARANTÍA DEFINITIVA.5% do prezo de adxudicación (IVE excluído). 8. REQUISITOS ESPECÍFICOS DO CONTRATISTA. a) Clasificación: non se esixen. b) Outros requisitos: non se esixen.9. PRESENTACIÓN DE OFERTAS OU DAS SOLICITUDES DE PARTICIPACIÓN. a) Data límite de presentación de ofertas: nas horas de oficina de 9.00 a 13.00 horas, dentro do prazo de 8 días naturais, contados dende o seguinte ao da derradeira publicación do anuncio de licitación no BOP. b) Presentarase en 3 sobre pechados. A) SOBRE A.–Subtitulado “Documentación”. Conterá a documentación esixida na cláusula 12.ª do prego de cláusulas administrativas e técnicas particulares. B).–Sobre B.–Subtitulado “Referencias técnicas”. Conterá a documentación esixida na cláusula 12.ª do prego de cláusulas administrativas e técnicas particulares. C).–Sobre C.–Subtitulado “Oferta económica”. Conterán a oferta económica axustada ao modelo da cláusula 12.ª do prego de cláusulas administrativas e técnicas particulares.10. GASTOS DE ANUNCIOS. Os gastos correspondentes aos anuncios da licitación serán por conta do adxudicatario. A Coruña, a 21 de maio de 2013. O PRESIDENTE O SECRETARIO Asdo.: DIEGO CALVO POUSO Asdo.: JOSÉ LUIS ALMAU SUPERVÍA
29/05/2013 | Administración LocalMunicipal
Santiago de Compostela
Concellaría de Familia, Benestar Social, Muller e Emprego. Área de Benestar Social
Notificación de resolucións de procedementos sancionadores por infracción da Ordenanza de Convivencia, Residuos e Limpeza Viaria do Concello de Santiago de Compostela

Ao non ser posible a práctica de notificación de resolución de procedemento sancionador aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste edicto, e significándolles que transcorrido o mesmo, a notificación entenderase producida a todos os efectos legais. O que se publica para coñecemento dos interesados Santiago de Compostela, 10 de maio de 2013 O alcalde, Ángel Currás Fernández
29/05/2013 | Administración LocalMunicipal
Cambre
Expedientes de baixa de oficio no padrón municipal de habitantes

Mediante Resolución da Alcaldía de data 20 de maio de 2013 resolveuse dar de baixa no Padrón Municipal de Habitantes ás persoas que de seguido se relacionan, despois de terlles incoado expedientes de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais, e tralos informes favorables da Sección Provincial do Consello de Empadroamento da Coruña aos devanditos expedientes. Dado que dos informes que obran nos expedientes non consta ningún domicilio para os efectos de notificación aos interesados, publíquese este anuncio no taboleiro de edictos do Concello, así como no Boletín Oficial da Provincia, todo isto de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia ( segundo a distribución competencial establecida nos artigos 8 e 10 da Lei 29/1998, de 13 de xullo, reguladora da xurisdición contencioso-administrativa), todo isto sen prexuízo de que poida exercitar, de se-lo caso, calquera outro recurso que estime procedente. Cambre, 20 de maio de 2013 O alcalde Manuel Rivas Caridad
29/05/2013 | Administración LocalMunicipal
Sada
Servizos Económicos
Anuncio de aprobación inicial do padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública correspondente ao exercicio 2013

Mediante o presente anuncio notíficase aos contribuintes que pola da Xunta de goberno celebrada o día 16 de maio de 2013, acordouse aprobar inicialmente o padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública correspondente ao exercicio 2013, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 21 de maio de 2013 O alcalde, Asdo.: Ernesto Anido Varela
29/05/2013 | Administración LocalMunicipal
Cambre
Expediente de baixa de oficio no padrón municipal de habitantes

Incoado expediente de baixa de oficio no Padrón municipal de Habitantes a Bella Rocio Campoy Khalki, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación nos dous domicilios que constan no expediente, sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderá formular as alegacións e presentar os documentos e xustificantes que estime pertinentes en relación coa súa inscrición no Padrón municipal de habitantes. Transcorrido o prazo de quince días sen que o interesado manifeste expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitirase o expediente para o informe favorable do Consello de Empadroamento. A resolución adoptada en relación co expediente de referencia non pon fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 20 de maio de 2013. O alcalde Manuel Rivas Caridad
29/05/2013 | Administración LocalMunicipal
Aranga
Secretaría - Intervención
Conta xeral municipal do exercicio 2012

EDICTO Formulada e rendida a conta xeral deste Concello correspondente ao exercicio 2012, e informada pola Comisión Especial de Contas, exponse ao público, cos documentos que a xustifican, na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. Aranga, a 22 de maio de 2013. O ALCALDE Asdo.: Alberto Platas Álvarez
29/05/2013 | Administración LocalMunicipal
Cambre
Expedientes de troco de domicilio de oficio no padrón municipal de habitantes

Incoados expedientes de troco de domicilio de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no domicilio no que resida habitualmente. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade co troco de domicilio, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 20 de maio de 2013. O alcalde Manuel Rivas Caridad
29/05/2013 | Administración LocalMunicipal
A Capela
Expediente de modificación de créditos núm.1/2013

Unha vez aprobado inicialmente polo Pleno desta Corporación o expediente de modificación de créditos número 1/2013, dentro do vixente orzamento municipal, por un importe de vinte mil euros (20.000,00€); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; expónse ao público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 21 de maio de 2013 O alcalde, Manuel Meizoso López
29/05/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (M7/2013)

Anuncio de concurso referencia. M-7/2013 1. Entidade adxudicadora: Excmo. Concello da Coruña. a) Dependencia que tramita o expediente: Unidade de Subministracións. B) Número de expediente: M-7/2013.2. Obxecto do contrato: mantemento dos xardíns e espazos exteriores dos colexios públicos de educación infantil e primaria do Concello da Coruña.3. Tramitación: ordinaria. Procedemento: aberto con diversos criterios de adxudicación.4. Orzamento base de licitación: 58.000,00 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es Información: a) Teléfono 981184219. b) Fax 981184271 c) Correo electrónico: suministros@coruna. es d) Enderezo: praza de María Pita, 1-2.º. 7. Clasificación: grupo O, subgrupo 6, categoría A 8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, finalizando ás 13.00 horas. En caso de resultar sábado o día de finalización do prazo, quedará éste automáticamente prorrogado ao día hábil seguinte. b) Documentación a presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: Véxase punto 6. b) Data e hora: publicarase no Taboeiro de Anuncios de Contratación e/ou perfil do contratante.10. Outras informacións: véxase prego de cláusulas administrativas particulares.11. Gastos de anuncios: a cargo do adxudicatario. A Coruña, 16 de maio de 2013. A Tte. de alcalde responsable da Área de Facenda e Administración Pública Maria Yeni Fabiola Pilar Fuguet Laraño
29/05/2013 | Administración LocalMunicipal
Culleredo
Secretaría Xeral
Dedicacións exclusivas

O Pleno da Corporación de Culleredo, na súa sesión extraordinaria celebrada o 14 de maio de 2013, adoptou, entre outros, o acordo que na súa parte dispositiva di: “Primeiro. Deixar sen efecto as dedicacións exclusivas de cargos da Corporación, co conseguinte cese de percepción de retribucións e cese na Seguridade social, que se indican: - Concelleira delegada da Área de Benestar e Dinamización Local: percibirá as retribucións que correspondan aos funcionarios deste Concello do grupo A2: Nivel de Complemento de destino 26. Complemento específico: 195 puntos( valor punto: 60,74 €). - Concelleiro delegado dos servizos de dinamización local: percibirá as retribucións que correspondan aos funcionarios deste Concello do grupo A2: Nivel de Complemento de destino 26. Complemento específico: 195 puntos(valor punto: 60,74 €). Segundo. Aprobar a dedicación exclusiva, en réxime de xornada completa, dos seguintes cargos da Corporación, coas retribucións que se indican e a correspondente alta na Seguridade Social: - Primeiro tenente de alcalde: percibirá as retribucións que correspondan aos funcionarios deste Concello do grupo A2, nivel Complemento de destino 26, Complemento específico: 195 puntos (valor punto: 60,74 €). - Sétima tenente de alcalde: percibirá as retribucións que correspondan aos funcionarios deste Concello do grupo A2, nivel Complemento de destino 26, Complemento específico: 195 puntos( valor punto: 60,74 €). Terceiro. A contía das retribucións fixadas nos apartados anteriores será actualizada cada 1 de xaneiro, sen necesidade de acordo plenario adicional, de acordo co que sinale a Lei de presupostos xerais do Estado para todo o persoal ó servizo do sector público. Cuarto. Proceder á publicación do presente acordo no Boletín Oficial da Provincia e no taboleiro de anuncios do Concello, aos efectos do disposto no artigo 75.5 da Lei 7/1985, do 2 de abril.” Culleredo, 21 de maio de 2013. O Alcalde, Asdo.: Julio Sacristán de Diego
29/05/2013 | Administración LocalMunicipal
Tordoia
Modificación do ficheiro do padrón impositivo

ANUNCIO MODIFICACIÓN DO FICHEIRO DO PADRÓN IMPOSITIVO O Concello dispón do Regulamento de ficheiros de datos de carácter persoal aprobado inicialmente o día 7/11/2012 e publicado o seu texto definitivo 21/12/2012, de acordo coa Lei orgánica 15/1999 de protección de datos de carácter persoal e o seu correspondente Regulamento que a desenrola. En sesión plenaria celebrada por esta Corporación o día 25 de abril de 2013 acordouse proceder á modificación do ficheiro denominado “Padrón Impositivo” acordando o seguinte: 1. Aprobar a substitución do ficheiro “Padrón impositivo” polos ficheiros “Padrón de habitantes” e “Padrón de datos tributarios”. 2. O presente acordo quedará exposto ao público durante trinta días, a partir do día seguinte ao da súa publicación no Boletín Oficial da Provincia (BOP), a efectos de alegacións ou reclamacións.3. Comunicar esta corrección a Axencia Española de Protección de Datos. Tordoia, 22 de maio de 2013. O alcalde Antonio Pereiro Liñares
29/05/2013 | Administración LocalMunicipal
Sada
Secretaría
Modificación do Regulamento de ficheiros de datos de carácter persoal do Concello de Sada

Aprobada inicialmente polo Pleno da Corporación, en sesión celbrada o 25 de abril de 2013, a modificación do Regulamento municipal de ficheiros de datos de carácter persoal, ábrese un período de información pública e audiencia aos interesados, coa finalidade de que poidan presentar as suxestións e reclamacións que xulguen oportunas no prazo de trinta días hábiles contados a partir da inserción deste anuncio no Boletín Oficial da Provincia, sinalando que de non se producir reclamacións no devandito prazo, entenderase aprobada definitivamente. O expediente está a disposición dos interesados nas oficinas da Secretaría Municipal. Sada, 16 de maio de 2013 O Alcalde, Asdo.: Ernesto Anido Varela
29/05/2013 | Administración LocalMunicipal
Sada
Servizos Económicos
Período de cobranza do padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública correspondente ao exercicio 2013

Faise saber que a cobranza, en periodo voluntario, das taxas obxeto deste anuncio, terán lugar dende o día 1 de XULLO de 2013 ata o 31 de AGOSTO de 2013, ambos inclusive. O cobro efectuarse nalgunha das seguintes modalides: A) O sistema de domiciliación bancaria, segundo os datos facilitados polos suxetos pasivos que obran nesta Administración. B) Presentando o recibo correspondente, poderán efectuar o pago da débeda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: -”NovaGalicia Banco” Transcurrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o periodo executivo si non se satisfacera a deuda tributaria co pago voluntario. O inicio do periodo executivo determinará o devengo dos recargos establecidos no artigo 28 da Lei 58/2003. Os contribuintes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio administrativo sito na Avda. Da Mariña 25, e efectuar o pago, posto que a non recepción do recibo non exonera da obligación do pago e non impide a vía da apremio. O que se fai público para xeral conocemento. Sada a 21 de maio de 2013 O alcalde, Asdo.- Ernesto Anido Varela
09/05/2013 | Administración LocalMunicipal
Cee
Aprobación provisional de padróns fiscais

Téndose aprobado provisionalmente, mediante resolución da alcaldía, os padróns fiscais municipais das taxas pola recollida do lixo; Mantemento do Cemiterio Municipal e reserva para entrada e saida de vehiculos desde a via publica, correspondentes ao exercicio do 2013, sometense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE, a 30 de abril do 2013 A ALCALDESA Zaira Rodriguez Pérez
09/05/2013 | Administración LocalMunicipal
Noia
Administración Financeira. Intervención
Aprobación inicial expdiente concesión crédito extraordinario 1/2013

Aprobado inicialmente polo Pleno da Corporación, en sesión ordinaria celebrada o 29 de abril de 2013, o expediente de Concesión de Crédito Extraordinario número 1/2013, por importe de 447.989,37€, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 2 de maio de 2013. O Alcalde. Rafael García Guerrero
09/05/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-9/2013)

Anuncio de licitación (As-9/2013) 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-9/2013.2. Obxecto do contrato: asistencia técnica para intervencións e control técnico en dependencias municipais.3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 1.609.300 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: ata as 13.00 horas do día 3 de xuño de 2013. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 30 de abril de 2013. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
09/05/2013 | Administración LocalMunicipal
Brión
Execución fallo xudicial. Sentenza núm.815/2012 do TSXG: Ordenanza Fiscal núm.20 do Concello de Brión

A Alcaldía do Concello de Brión por resolución de data 2 de maio de 2013, vista a recepción do testemuño de firmeza da sentenza nº 815/2012, do 10 de decembro de 2012, do Tribunal Superior de Xustiza de Galicia, Sala do contencioso-administrativo, Sección 4ª, acaída no procedemento ordinario 16158/2010, promovido por Telefónica Móviles España, S. A. contra o acordo do Concello de Brión polo que se aprobou definitivamente a Ordenanza Fiscal nº 20, reguladora da taxa polo aproveitamento especial do dominio público local a favor de empresas explotadoras de servizos de subministración de interese xeral (B. O. P. do 15/11/2010), adoptou o seguinte acordo: 1º) Ordenar a publicación do fallo da referida sentenza e os seus efectos nos termos sinalados no art.72 da Lei 29/1998, do 13 de xullo, reguladora da xurisdición contencioso-administrativa. O fallo, literalmente, sinala: “” Que ESTIMAMOS PARCIALMENTE el recurso contencioso-administrativo interpuesto por la entidad mercantil TELEFÓNICA MÓVILES, S. A. contra la ordenanza reguladora de la tasa por la utilización privativa o el aprovechamiento especial del dominio público local por las empresas explotadoras de servicios de suministración general del Ayuntamiento de Brión ( A Coruña), publicada en el BOP de 15 de noviembre de 2010. En consecuencia, declaramos contrarios a Derecho, anulándolos, los particulares consignados en el párrafo final del fundamento de derecho segundo de la presente resolución. Desestimamos el recurso en lo restante. Sin efectuar pronunciamiento en orden a la imposición de costas procesales.”” 2º) Ordenar a execución e cumprimento da sentenza nos seus propios termos e consonte coa interpretación sinalada no informe de Secretaría do 30 de abril de 2013, ante a inconcreción do contido do fallo. Consonte ao devandito informe, a execución da sentenza ten os seguintes efectos sobre a Ordenanza Fiscal nº 20, reguladora da taxa polo aproveitamento especial do dominio público local a favor de empresas explotadoras de servizos de subministración de interese xeral (B. O. P. do 15/11/2010): -. O artigo 2.2 e 2.3 da mesma, reguladores do feito impoñible, deben entenderse como non aplicables aos supostos de prestación de servizos de telefonía móbil, pero debe manterse a súa redacción por canto, como xenérica, recolle o resto de supostos non afectados pola sentenza. -. O artigo 3.2, regulador do suxeito pasivo, debe entenderse que non é aplicable aos operadores de telefonía móbil, onde tan só o titular das redes fixas se atopará suxeito a tributación, nunca os terceiros que utilicen redes alleas. -. O artigo 5 da Ordenanza debe entenderse derrogado na súa integridade, ao perder o seu obxecto polo contido da resolución do Tribunal Superior de Xustiza de Galicia. Brión, 2 de maio de 2013. O Alcalde. José Luis García García.
09/05/2013 | Administración LocalMunicipal
Arzúa
Licenza de apertura de barbería

Tramitándose expediente a instancia de Don Agustin Alejandro Taima Cornejo, sobre solicitude de licenza de apertura de local para o seu destino a barbería, sito na rúa Lugo, 114 baixo, desta localidade. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 15 de abril de 2013 O alcalde Asdo.: José Luís García López
09/05/2013 | Administración LocalMunicipal
Cedeira
Padrón suministro de auga e sumidorios primeiro trimestre 2013

Mediante o acordo da Xunta de Goberno Local de data 24.04.2013 foi aprobado o padrón de subscritores correspondente ao 1º trimestre de 2013 polo subministro de auga e rede de sumidoiros por un total xeral de contratos de 3.870 e un importe total de 148.924,47 €. O que se publica coa finalidade de que as persoas e entidades interesadas poidan presentar as reclamacións que xulguen oportunas no prazo de quince días dende a publicación deste anuncio no Boletín Oficial da Provincia. Cedeira, 29 de abril de 2013 El Alcalde accidental, Alfredo Vilela Santalla
09/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41785. Concello de Santa Comba. Santa Comba

ANUNCIO NACEUR FALLAH BLOCK O Concello de Santa Comba, con NIF P-XXXXXXXXX, e enderezo na praza do Concello, n.º 1, Santa Comba, solicita de Augas de Galicia a autorización de obras contidas no documento titulado “Mellora do entorno da Fervenza de Castriz (río Mira-Xallas”, datado en febrero de 2013, na parroquia de de San Pedro de Castriz, no T. M. de Santa Comba (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.41785. As obras solicitadas realizaranse nas parcelas n.º 9002, 410,408, 409 e 9011 do polígono n.º 4, na zona de policía e sobre o leito do río Mira, e consistirán: – Adecuación de aparcadoiro de visitantes: nivelación lixeira e afirmado con habilitación de prazas de estacionamento adoquinadas en número de 11, dous delas para discapacitados. – Mellora de accesos dentro da área recreativa. Comprende a mellora das sendas con afirmado de zahorra e bordillos de madeira tratada. En zonas con pendente (acceso aos muíños) as ramplas Terán peldaños. Tamén se inclúe a construcción de plataformas de madeira tratada e adecuación co entorno dunha ponte de formigón existente, mediante pisado con madeira tratada e varandas diáfanas de seguridade. – Recuperación do patrimonio etnográfico existente: restauración de 5 muíños, caneiros, canles e fontes, consistente na limpeza, reconstrució e reparación (encintado) de muros de pedra, a eliminación de elementos non acordes (bovedillas de formigón), retellado rústico e dotación de carpintería (portas e ventanas). Inclúese a posta en funcionamento dun muíño con fins divulgativos. – Área de lecer: mobiliario rústico e zonas verdes. Comprende a construcción dun refuxio rústico, dotación de mobiliario de áreas verdes (varandas, bancos, mesas, picnic, papeleiras, punto verde), reconstrucción de parrillas, muros e tubos de drenaxe. – Traballos silvícolas (roza e eliminación de restos) en 0,5 Ha. Plantación de frondosas autóctonas. – Mellora da pista de acceso e pasos de auga, repaso de cunetas e mellora de firme. – Colocación de paneis informativos e sinais indicadoras no entorno da área. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 24 de abril de 2013. O xefe do Servizo Territorial Ángel Gómez Rey